เขียนย่อหน้าเกี่ยวกับ ลักษณะและประโยชน์ของ Retail CBDC
Retail CBDC ที่อยู่ระหว่างการพัฒนาและทดสอบการใช้นั้น คาดว่าน่าจะมีการแบ่งลักษณะการใช้งานออกเป็น 3 ส่วน ส่วนแรก คือ การทำงานมีรูปแบบคล้ายกับเงินสด และไม่มีการจ่ายดอกเบี้ย ส่วนที่สอง คือ การแลกเปลี่ยนจะใช้ตัวกลางเหมือนสกุลเงินทั่วไป และส่วนสุดท้าย คือ มีการกำหนดระยะเวลาและเงื่อนไขในการแลกเปลี่ยน ทั้งนี้ Retail CBDC มีประโยชน์ที่คาดว่าจะได้รับคือ มีความปลอดภัยด้านเทคโนโลยีที่นำมาใช้ ไม่เกิดความเสี่ยงต่อเสถียรภาพของระบบการเงิน และเป็นหนึ่งทางเลือกให้ประชาชนได้ใช้จ่ายที่มีความปลอดภัยให้ประชาชนในอนาคต

บทเรียนจากย่อหน้านี้

รูปแบบที่ ธปท. มองว่า Retail CBDC จะเกิดประโยชน์สูงสุด แต่ต้องไม่สร้างผลกระทบรุนแรงต่อการส่งผ่านนโยบายการเงิน การทำงานของระบบสถาบันการเงิน และเสถียรภาพโดยรวมของภาคการเงินไทย ดังนั้น Retail CBDC ที่จะนำมาใช้จะมีรูปแบบหรือลักษณะ 1. คล้ายเงินสด และไม่จ่ายดอกเบี้ย 2. ยังคงอาศัยตัวกลาง เช่น สถาบันการเงิน ในการแลกเปลี่ยน Retail CBDC กับประชาชน และ 3. มีเงื่อนไข หรือระยะเวลาสำหรับการแลกเปลี่ยน Retail CBDC จำนวนมากๆ ทั้งนี้ เพื่อไม่ให้เกิดการแข่งขันกับเงินฝาก หรือเกิดการโยกย้ายเงินฝากปริมาณมากอย่างรวดเร็วจากสถาบันการเงิน ซึ่งจะกระทบต่อการทำหน้าที่ตัวกลางในการรับเงินฝากและให้กู้ยืม รวมถึงการบริหารสภาพคล่องของระบบสถาบันการเงิน

 
ประโยชน์ของ Retail CBDC ต่อประชาชน ระบบการเงินและเศรษฐกิจไทย เชื่อว่าเมื่อผลการทดสอบการใช้ Retail CBDC ของ ธปท. อยู่ในระดับที่มั่นใจในเรื่องของระบบและรูปแบบต่างๆ การดูแลความปลอดภัยทางด้านเทคโนโลยีที่นำมาใช้ และที่สำคัญที่ต้องไม่ก่อให้เกิดความเสี่ยงต่อเสถียรภาพของระบบการเงินแล้ว ในอนาคตประชาชนคนไทยก็จะได้ใช้เงินบาทดิจิทัลเป็นทางเลือกหนึ่งในการชำระเงิน ส่วนความนิยมจะถูกทดแทนมากกว่าเงินสด และ E-Payment ในปัจจุบันหรือไม่ ในระยะแรกน่าจะเป็นการเริ่มสร้างความคุ้นเคย ปรับตัวค่อยเป็นค่อยไป และ Retail CBDC จะเข้ามาเป็นอีกทางเลือกในการชำระเงินที่มีความปลอดภัยให้กับประชาชน โดยอาจถูกใช้ทดแทนเงินสด และ E-Money ได้บางส่วนในระยะต่อไป เพราะการเลือกใช้ช่องทางใดขึ้นอยู่กับความต้องการ วัตถุประสงค์ ตลอดจนความพร้อมของผู้ใช้เป็นสำคัญ
เทคโนโลยีทางการเงิน & การเงินดิจิทัล